google/wiki40b huggingface dataset:
Pink Floyd The Wall

Siužetas

Pagrindinis filmo herojus Pinkas nuo vaikystės statė aplink save sieną. Taip jį paveikė visuomenė, jo paties nuostatos ir moralė: jo tėvas žuvo antrajame pasauliniame kare Italijoje, mokykloje Pinkas susiduria su nekompetetingais mokytojais, jų juodu humoru („angl. dark sarcasm“) pamokose. Iš nevilties jis ateina pas motiną, kuri beprotiškai jį myli ir globoja, o tai slegia Pinką („Mother, did it need to be so high?“).
Pinkas tampa garsiu roko muzikantu. Jis veda, bet pamažu jie su žmona tolsta viens nuo kito. Kol Pinkas gastrolėse, jo žmona miega su pacifistų lyderiu. Bet kartą grįžusi žmona namo ir rando Pinką sėdintį kambaryje ir žiūrintį į vieną tašką sienoje. Žmona palieka jį, bet jam reikia jos, – kad sumuštų ją šeštadienio naktį („To beat to a pulp on a Saturday night“) ir draugų akivaizdoje praleistų per popieriaus smulkintuvą („To put through a shredder in front of his friends“)!
Ir tada jis sako, – sudie, negailestingas pasauli (daina „Goodbye cruel world“)! Pinkas kenčia, bet toliau stato savo sieną. Pagaliau padauginus narkotikų gydytojai bando jam padėti, – .. ir kirminai ėda jo smegenis („…and the worms ate into his brain“). Prasideda pastovios haliucinacijos ir jis įsivaizduoja, kad yra nacionalistinės grupuotės lyderis. Pinkas nusiskuta antakius ir nuo kūno plaukus. Grupuotės simboliu tampa du sukryžiuoti plaktukai, primenantys svastiką. Jo koncertai primena nacių mitingus, kur Pinkas nori, – pastatyti juos prie sienos („Get them up against The Wall!“) ir savo vaizduotėje sušaudyti juos.
Bet Pinkas išdrįsta pasakyti STOP!!! Jis nenori tęsti, jis nori namo, bet dabar jis turi laukti, kad sužinotų – buvo jis kaltas? Pinkas teisiamas (daina „The Trial“), jo teisėjas vikšras išklausęs liudininkų parodymų: mokyklos mokytojo, žmonos, motinos ir skelbia nuosprendį, – sugriauti sieną. Siena griūna ir už jos pasirodo kitoks gyvenimas: laimingos šeimos, draugų kompanijos, poros, laikančios viena kito rankas… o sugriuvusios sienos plytas žaislinėmis mašinomis veža vaikai, kurie pradeda statyti savo mažas sienas…
Kristupas Mykolas Sapiega

Biografija

Lietuvos magnatų Sapiegų giminės, Čereisko-Ružano linijos atstovas, herbo „Lis“ savininkas, Lietuvos didžiojo kanclerio Leono Sapiegos (1557–1633) vyresnysis sūnus nuo antros santuokos su Elžbieta Radvilaite (iki 1586–1611). Turėjo brolius Joną Stanislovą ir Kazimierą Leoną.
Po namų mokslo ir mokymosi Vilniaus akademijoje baigimo Kristupas Mykolas Sapiega 1621 metais buvo išsiųstas su jaunesniuoju broliu Kazimieru Leonu tęsti mokslus užsienyje. Mokėsi Miunchene, Ingolštate. 1624 metais susirgo tuberkulioze ir kartu su jaunesniuoju broliu sugrįžo į tėvynę. Po neužsitęsusio gydymosi Kristupas Mykolas Sapiega pakartotinai išvyko į užsienį, 1627 metais įstojo į Lioveno universitetą. Vėliau gyveno, po to išvyko į Italiją, kur mokėsi Bolonijos (1628) ir Padujos universitetuose (1629). Progresuojanti liga privertė vėl grįžti namo.
1629 ir 1630 metais buvo du kartus renkamas į seimą. 1630 rugpjūtį gavo Lietuvos didžiojo pastalininkio pareigybę, o 1631 metų kovą tapo Lietuvos didžiuoju raštininku.
Mirė nuo tuberkuliozės 1631 metų rugpjūčio 17 d., nebuvo vedęs, vaikų nepaliko.
Buvo užsiėmęs istorine ir literatūrine veikla, buvo Dmitrijaus Apsišaukėlio istorijos autorius – „Opowiedzenie dziejów Dymitra cara» и труда «Theses politicae ex Aristotelis libris de republica“.
Jonavos autobusų stotis

Jonavos autobusų stotis – autobusų stotis Jonavoje. Adresas – Turgaus g. 1, LT-55149, Jonava. Pastatyta 1978 m.
Artimiausios Lietuvos miestų autobusų stotys – Kauno autobusų stotis (kursuoja maršrutiniai mikroautobusai ir autobusai), Kėdainių autobusų stotis, Kaišiadorių autobusų stotis ir Ukmergės autobusų stotis.
2011 m. Jonavos autobusų stotis pradėta rekonstruoti.

UAB „Jonavos autobusai“

Jonavos autobusų stotį valdo UAB „Jonavos autobusai“ (Įmonės kodas 156576661). Veikla – keleivių vežimas, transportas, autobusų nuoma, reklama ant autobuso. Direktorius – Otaras Urbonas (g. 1957 m.), verslininkas, Jonavos vicemeras. Jonavoje kursuoja 1-9 numerio autobusai ir mikroautobusai. 30-53 Autobusų parko transportas – MERCEDES BENZ O1120, O303, O408; MAN UEL 272, CRAFTER ir MERCEDES BENZ 814 (22-27 vietų); IVECO, PAZ (24-28 vietų); MERCEDES BENZ (17 vietų), MERCEDES BENZ SPRINTER (22 vietų), VW CRAFTER (22 vietos); IK – 280 (sudurtiniai) ir NEOPLAN 4014.
BMX

BMX (angl. Bicycle MotoCross; X raidė žymi angl. cross, kadangi X primena kryžių, sankryžą) – dviračių kroso ir trialo sportas atsiradęs JAV septintojo dešimtmečio pabaigoje. BMX dviračiai skirti įveikti rampoms, tilteliams ir kitom kliūtims.

Istorija

Nuo 1979 m. Amerikoje BMX sporto varžybų organizavimu rūpinasi dvi federacijos (NBA, NBL), kurios vienija profesionalius dviratininkus. 
Ši sporto šaka plinta ir Europoje: Prancūzijoje, Belgijoje, Nyderlanduose. Tarptautinė BMX federacija (IBMXF) susikūrė 1981 m. ir surengė pirmąjį pasaulio kroso čempionatą Pontieke, (JAV).
1993 m. BMX kaip sporto šaką pripažino Tarptautinė dviratininkų sąjunga. Dviračių akrobatikos rungtis pirmą kartą debiutavo Europos čempionate 1983 m. Nuo 1995 m. pastebimas didėjantis populiarumas, daugėja žiūrovų. Rengiama daug parodomųjų rungtynių, tokių kaip X-games Jungtinėse Valstijose.

Dviratis

BMX dviračiai yra su papildomomis kojų atramomis, ju vairas išriestas i viršų, ratai labai platūs. Visiem BMX būdinga – mažas, labai tvirtas rėmas, nedidelis svoris. Dažniausiai vairo konstrukcija leidžia priekiniam ratui apsisukti aplink 360° kampu, ir ne vieną sykį. Ratų dydis – 20" arba 24„.
Laikrodis

Istorija

Pirmieji sukurti laikrodžiai buvo saulės laikro­džiai (3500 m. pr. m. e.).

Žodžio kilmė

Terminą „laikrodis“ sukūrė Simonas Daukantas.
Šiaulėnų dvaras

Istorija

Dvaras pirmą kartą buvo paminėtas 1492 m., kai priklausė Žemaitijos seniūnams Kesgailoms. XV–XVI a. sandūroje dvarą paveldėjo Butrimaičiai, o iš jų valda perėjo Šemetoms.
1619 m. Žemaitijos vėliavininkas Jurgis Šemeta Šiaulėnus perleido tuo metu Upytės seniūnui Jeronimui Valavičiui, vėliau tapusiam Žemaitijos seniūnu. Po J. Valavičiaus mirties 1636 m. dvaras vėl grįžo Šemetoms.
Nėra žinoma, kuris iš Šemetų pastatė originalius dvaro rūmus, arkadine galerija sujungtus su oficina. Manoma, kad toje galerijoje buvo oranžerija. Be rūmų oranžerijos-oficinos junginio, dar yra išlikę svirnas, koplytstulpis, kalvės griuvenos.
Manoma, kad rūmus galėjo projektuoti iš Prūsijos atvykęs architektas Voleris. Arkadinė galerija savo bruožais primena Raudondvario dvaro (Kauno raj.) oranžeriją, projektuotą minimo architekto.
Tikėtina, kad dvaro rūmai galėjo būti pastatyti XIX a. viduryje. Gali būti, kad Šiaulėnų dvarą statė ir jį valdė Jonas Šemeta apie kurį žmonėse iki šiol sklinda įvairūs pasakojimai. Jis neva turėjo apie 2200 baudžiauninkų. Jeigu kuris prasikalsdavo, ponas tuoj liepdavo nuplakti. Tačiau vos baudžiauninkas po pirmųjų smūgių imdavo rėkti, ponas bausmę tuoj sustabdydavo. Pasakojama, kad baudžiauninkai tuo naudodavosi, o savo poną jie vadindavo geruoju seneliu.
1857 m. J. Šemeta fundavo dabartinės Šiaulėnų bažnyčios statybą.
MHSK Taškent

Istorija

Klubo ištakos siekia 1945 m. Perkurtas 1992 m. 
Žaidė uzbekų Aukščiausioje futbolo lygoje. Po 2001 m. sezono komanda išformuota.
Dramblio Kaulo kranto liaudies frontas

Istorija

Įkurtas pogrindyje 1982 m., politine partija tapo 1988 m., įteisintas 1990 m. balandžio 3 d. Iki 2000 m. buvo opozicijoje. Siekė socialinės demokratijos, tiesioginių ir laisvų rinkimų.
1990 m. parlamento rinkimuose gavo 9 vietas ir turėjo daugumą 7 komunose. 1996 m. buvo išrinkta 12 deputatų 175 vietų parlamente, taip pat laimėta 13-oje komunų. Tačiau 1999 m. įvykus kariniam perversmui, metus partijų veikla buvo sustabdyta. 2000 m. įvedus reguliuojamą demokratiją, FPI vėl turėjo 13 parlamento narių, frakcijos lyderiu buvo Lakotos atstovas Emilis Boga Dudu. Komunose FPI turėjo 13 merų.
2000 m. po konstitucinio referendumo FPI parlamente gavo 96 vietas iš 225, partijos lyderis Loranas Gbagbo buvo išrinktas šalies prezidentu. Paskalis Afis N‘Guesanas 2000–2003 m. buvo Dramblio Kaulo Kranto ministru pirmininku. 2002 m. šalyje buvo bandyta įvykdyti karinį perversmą, sukilėlius parėmė Prancūzija. Neramumai šalyje ypač sustiprėjo, kai prancūzai 2004 m. sunaikino Dramblio Kaulo Kranto aviaciją. Prasidėjo užsieniečių pogromai, todėl teko apie 8000 jų evakuoti. Prezidentas sustabdė demokratizacijos procesą ir atidėjo rinkimus. Tik 2006 m. numatyti laisvi demokratiniai parlamento ir prezidento rinkimai.

Struktūra

Partijos struktūra federalinė, 63 federacijos sudaro partijos departamentus, juose yra 350 sekcijų. Taip pat yra 5 specializuotos struktūros. Moterų organizacija turi 47 federacijas, jos Nacionalinė sekretorė – Odeta Likikuet. Liaudies fronto jaunimo organizacijos Nacionalinis sekretorius Pikas Daman Adia. Mokytojų sąjunga turi 26 federacijas, jos Generalinis sekretorius – Holis Bedis. Savivaldybių socialdemokratų asociacijos pirmininkas – Adžamo meras Pjeras Amondis Džedi. Be to, FPI turi savo atstovybes Prancūzijoje, Didžiojoje Britanijoje, Vokietijoje, Italijoje, Kanadoje ir JAV. Leidžia dienraštį „Notre Voie“ (Mūsų žvilgsnis) ir žurnalą „Le Courrier d'Abidjan“ (Abidžano pasiuntinys).
Socialistų Internacionalo konsultacinis narys nuo 1991, tikrasis narys nuo 1996 m. rugsėjo 9 d.
Lesteris

Istorija

Pagal legendą miestą įkūrė karalius Lyras. Miestas išaugo keltų ir romėnų gyvenviečių vietoje.
Nykštukinis baublys

Paplitimas

Veisiasi centrinėje ir rytinėje JAV dalyse, o žiemoja Floridoje, Meksikoje ir Centrinėje ir Pietų Amerikoje.

Išvaizda

Smulkiausias garninis paukštis: kūno ilgis 28 -36 cm, atstumas tarp sparnugalių 41 – 46 cm, o sveria 51 – 110 g.
Suaugusio patino nugara žvilganti, žalsvai juoda. Sparnai yra pilkai rudi, plasnojamosios plunksnos juosvos, apkraštuotos rudai. Uodega žalsvai juoda. Kūno apačia tamsiai geltona. Pilvas ir pauodegys yra balsvi. Pakaušis yra žalsvai juodas, galvos šonai ir kaklas rusvai raudoni. Smakras ir gerklė – balsvi. Kaklo priekis – tamsiai geltonas, išmargintas išilginiais, rusvais dryžiais. Snapas 4 cm ilgio, oranžinis. Rainelė gelsva. Tarp akių ir žiočių yra raudona oda. Kojos yra žalsvai geltoni, o pėdos geltonos.
Patelė panaši į patiną, bet pakaušis ir nugaros viršus yra tamsiai rudi. Kūno apačioje yra tamsūs dryžiai. Sparnai šviesesni.
Jauniklių pakaušis rusvas, nugara išmarginta dryžiais. Snapas rožinis ar gelsvas, snapo galiukas yra tamsus.

Biologija

Aptinkamas tankia augmenija apžėlusiuose gėlo ar sūraus vandens pelkynuose, nendrėmis apaugusiuose stovinčio vandens telkiniuose, mangrovėse. Baikštus. Pajutęs pavojų vertikaliai išsitempia, pakelia snapą į viršų, plunksnas priglaudžia prie kūno ir stovi nejudėdamas arba, vėjui judinant nendrių stiebus, juda kartu su nendrėmis. Būdamas rusvos spalvos nendrynuose jis beveik nepastebimas. Braido retai. Vaikšto laibais, ilgais kojų pirštais suimdamas kelis vandens augalų stiebus. Perskrisdamas trumpus atstumus kaklo neįtraukia, o kojos tabaluoja. Skrisdamas ilgus atstumus įtraukia kaklą ir ištiesia kojas. Balsas – žemas „koo koo koo“.
Minta smulkia žuvimi, stambiais vabzdžiais, vėžiagyviais, varliagyviais, smulkiais graužikais ir smulkiomis gyvatėmis, kitų rūšių paukščių kiaušiniais ir jų jaunikliais. Grobio ieško stovėdamas ant nulenktų nendrių ir snapą nuolat kaišiodamas į vandenį.
Monogamai. Lizdą krauna patinas iš augalų stiebų. Virš lizdo iš aukštų vandens augalų supintas kupolas. Lizdas virš vandens, pritvirtintas prie augalų stiebų. Dėtyje 2 – 5 melsvai ar žalsvai balti kiaušiniai. Inkubacija 19 – 20 dienų. Peri abu tėvai. Atrytu skrandžio turiniu jauniklius maitina abu tėvai. Įsibrovėlius patinas gąsdina ištempdamas kūną ir taip atrodydamas didesnis. 6 dienų jaunikliai jau patys gali pasprukti nuo pavojaus. Apsiplunksnuoja po 25 dienų. Per metus dvi vados.
Tel Avivas

Istorija

Jafos vietovė apgyvendinta jau apie 4000 metų. Ji buvo užimta egiptiečių, persų, graikų. 68 m. pr. m. e. Jafą sugriovė romėnai. 1126 ir 1191 m. gyvenvietę užėmė kryžiuočiai, tačiau galiausiai Jafa liko pavaldi arabams. 1909 m. kaip Jafos priemiestis įkurtas Tel Avivas (iš hebrajų k. „pavasario kalva“). Gyvenvietė augo lėtai, o 1916 m. I Pasaulinio karo metu jos gyventojai buvo evakuoti į Turkiją. 1917 m. britams paėmus regiono kontrolę gyventojai sugrąžinti. 1921 m. Jafoje prasidėjo antižydiškos demonstracijos ir dauguma Jafos žydų persikėlė į Tel Avivą. 1931–1936 m. miestas pradėjo sparčiai augti dėl žydų imigracijos iš Nacių Vokietijos. 1948 m. žydai jėga užėmė Jafą, kurios dauguma gyventojų buvo arabai. Tel Avivas tapo laikinąja naujosios Izraelio valstybės sostine. Miestą bombardavo Egipto karinės oro pajėgos. 1949 m. sostinė perkelta į Jeruzalę, o Tel Avivas ir Jafa sujungti į vieną savivaldybę. Į miestą ir toliau vyko žydai emigrantai iš viso pasaulio, ypač Europos. Dėl tautinių ir religinių konfliktų Tel Avive dažnai vykdomi teroristiniai išpuoliai.

Ekonomika ir susisiekimas

Tel Avivas svarbiausias Izraelio ekonomikos centras. Mieste yra daugybės Izraelio ir tarptautonių kompanijų centrinės būstinės. Mieste vystoma maisto, tekstilės, chemijos, metalo apdirbimo, elektronikos, medienos apdirbimo pramonė. Poligrafija. Deimantų šlifavimas. Tel Avivas svarbus transporto mazgas. Mieste yra didžiausia pasaulyje autobusų stotis. Netoli Tel Avivo yra du tarptautiniai oro uostai: Dov Hoz ir Ben Gurion. Miestas yra svarbus turizmo centras.
Beta C-Mag

Beta C-Mag – dvibūgnė šaulių ginklų dėtuvė, kurioje telpa 100 šovinių, kurių kalibras 5,56×45 mm, 7,62×51 mm NATO ar 9×19 mm Parabellum. Dėtuves gamina kompanija Beta Company.
Dėtuvės konstruktorius Džimas Salivenas. Pavadinimas C-Mag yra santrumpa iš century magazine 'šimtinė dėtuvė' (turima omenyje 100 šovinių talpa). Dėtuvė patentuota (JAV patentas Nr. 4658700).
Dėtuvės Beta C-Mag variantas automatiniam šautuvui M16 yra JAV kariuomenės ginkluotėje.
Bamijano provincija

Geografija

Provincijos paviršius kalnuotas, didžiąją dalį užima Vidurio Afganistano kalnai (Hazaradžatas). Yra pirmasis šalyje Bandi Amiro nacionalinis parkas su didžiausiu šalyje kanjonu ir vaizdingų ežerų gausa. Čia stūksojo žymiosios Bamijano budos. Svarbiausios upės yra Helmandas ir Kundūzas.

Gyventojai

Absoliuti dauguma Bamijano gyventojų (90 %) yra hazarai. Taip pat yra tadžikų, puštūnų, totorių.
Leipalingio herbas

Aprašas

Herbo auksiniame lauke iš žalios skydo papėdės auganti žalia liepa.

Istorija

2003 m. liepos 10 d. herbą Lietuvos Respublikos Prezidentas patvirtino dekretu Nr. 156. Herbo etalono autorius - dailininkas Rolandas Rimkūnas.
Aleksandras Levšinas

Karjera

Su profesionalo karjerą pradėjo 2016 m. Tuo metu atstovavo FK Utenis Utena. 2016 m. sužaidė 6 rungtynes A lygoje.
2017 m. už uteniškių ekipą žaidė 16 rungtynių.
2018 m. pradžioje perėjo į FK Atlantas Klaipėda. Šiam klubui atstovavo 12 rungtynių. 
2018 m. vasarą, kai uostamiesčio klubas susidūrė su finansinėmis problemos, perėjo į FK Trakai. Už trakiškius sužaidė 19 susitikimų A lygoje.
Sasnavos herbas

Aprašas

Sidabriniame lauke tupintis juodas kiškis, virš jo heraldiškai kairiajame kampe raudona aštuonkampė žvaigždė.

Istorija

Sasnava istorinio herbo neturėjo. Herbas patvirtintas 2005 m. gegužės 3 d. Prezidento dekretu. Etalono autorius – Rolandas Rimkūnas.
Pajūrio Aidos

Istorija

KU mišrų chorą įkūrė Klaipėdoje 2007 m. Įkūrėjas, meno vadovas ir dirigentas docentas Algirdas Šumskis.
2013 m. KU mišriam chorui suteiktas „Pajūrio aidos“ pavadinimas. Pavadinimo „Pajūrio aidos“ reikšmė: Klaipėdos universitetas prie jūros, o žodis „aidos“ – ženklas, atspindintis Mažosios Lietuvos krašto kultūros paveldą, chorinės tradicijas, senąsias tarmes. Lietuviška žodžio „aidos“ prasmė yra aidas, atsikartojantis skambesys, gausmas, šauksmas, semantinė reikšmė – dainos, giesmės. Šių prasmių lydinys suteikia žodžiui gylį, suriša jį su sena, Lietuvoje puoselėjama dainavimo ir giedojimo tradicija.
Berlyno laisvasis universitetas

Berlyno laisvasis universitetas (vok. Die Freie Universität Berlin, sutrumpintai FU Berlin) – aukštoji mokykla Berlyne, Dalemo rajone, vienas didžiausių Vokietijos universitetų.
Universitete studijuoja 34 000 studentų (2007 m.), dirba 4871 darbuotojas, iš jų 415 profesorių.

Istorija

Įsteigtas 1948 m. lapkričio 4 d., kai senasis Berlyno universitetas po Antrojo pasaulinio karo liko TSRS kariuomenės okupacinėje zonoje, pavadintoje „Vokietijos Demokratinė Respublika“.
Nuo 1989 m. universitete studijuoja nemažai studentų iš Lietuvos. 2007 m. jį baigė 12 lietuvių.
Algirdas Sabaliauskas (1929)

Biografija

1953 m. baigė VU, dirbo Lietuvių kalbos institute, 1997–2000 m. jo direktorius.
Turkijos baudžiamasis kodeksas

Turkijos baudžiamasis kodeksas (turk. Türk Ceza Kanunu, TCK) – Turkijos Respublikos baudžiamasis kodeksas, pagrindinis Turkijos baudžiamosios teisės šaltinis. Priimtas 2004 m. rugsėjo 26 d. Įsigaliojo 2005 m. birželio 1 d. Kodekso pirmtakas – 1923 metais įkurtos Republikos 1926 m. baudžiamasis kodekas (iš esmės – 1889 m. Italijos baudžiamasis kodeksas „Codice Zanardelli“).
Jungtinė Karalystė olimpinėse žaidynėse

Istorija

Jungtinė Karalystė pirmą kartą olimpiadoje pasirodė debiutinėse 1896 m. vasaros olimpinėse žaidynėse. Nuo to laiko šalis dalyvavo absoliučiai visose olimpiadose. 1980 m. vasaros olimpines žaidynes Maskvoje, Sovietų Sąjungoje boikotavo daugybė šalių, bet Jungtinė Karalystė nusprendė neboikotuot žaidynių, bet išreikšti savo protestą dalyvaudami ne po valstybine, o po olimpine vėliava.
Kreivė

Geometrijoje kreivė – vienmatis besitęsiantis objektas. Kreivių pavyzdžiai – apskritimas, tiesė, hiperbolė.

Apibrėžimas

Tarkime, kad  yra realiųjų skaičių intervalas, t. y. netuščias sujungtas  poaibis. Tada kreivė  yra nenutrūkstama projekcija , kur  yra topologinė erdvė. Kreivė  yra paprastoji, jei galioja sąlyga, jog su bet kokiom ,  iš  reikšmėmis, .
Kreivė  yra uždara arba ciklinė, jei  ir . Taigi uždara kreivė yra nenutrūkstama apkritimo  projekcija; paprastos uždaros kreivės vadinamos Žordano kreivėmis.
Plokštumos kreivė – kai X yra matematinė plokštuma ar, kai kuriais atvejais, projekcinė plokštuma. Paprasčiausios plokštumos kreivės yra pirmos eilės kreivė – tiesė, bei antros eilės kreivės – kūgio pjūviai: elipsė, parabolė ir hiperbolė. Erdvės kreivė – kai X yra trimatė erdvė, dažniausiai Euklido erdvė. Erdvės kreivės pavyzdys: sraigtinė linija.

Etimologija

Terminą „kreivė“ į lietuvių kalbos vartoseną įvedė kalbininkas Jonas Jablonskis.
Kamasta

Istorija

1838 m. Giedraičių bažnyčios Status animarum knygoje minimas Kamastos kaimas, 1843 m. – kaimas ir karčema.
Bonduku

Istorija

Bonduku buvo djulų sostinė ir prekybinis centras, bet XVII a. užkariautas brongų ir įtrauktas į Džiamano karalystę. XIX a. pab., vadovaujami Samori Ture, djulai miestą atkovojo. Tačiau 1899 m. miestą užėmė prancūzai, ir jo reikšmė sumenko. 1964 m. tapo departamento centru.
Odinas

Skandinavų mitologijoje Odinas – karo ir išminties, vyriausias dievas. Karo kurstytojas. Asų grupės vadovas. Odino broliai Vilis ir Vė. Deivės Frigės vyras, turėjo sūnų Baldrą. Odino buveinė Asgarde – Valaskjalvas, kur iš sosto Hlidsjalfo galėjo matyti viską, kas darosi pasaulyje. Vadovauja dievų asų trijulei, į kurią dar įeina Lokis ir Henis. Minima, kad atgaivino pirmąją žmonių porą – Aską ir Emblą. Pagal „Sagą apie Volsungus“ garsiausiausias skandinavų didvyris Sigurdas (Zygfrydas) yra netiesioginis Odino palikuonis.
Angelė Ambrazienė

Biografija

Darbo veiklą pradėjo 1962 m. Radviliškio pramonės kombinate (vėliau įmonė „Beržas“). Mokytojavo Radviliškio 2-ojoje vidurinėje mokykloje. 1974 m. baigė Vilniaus valstybinį universitetą ir įgijo istorikės, istorijos ir visuomenės mokslų dėstytojos kvalifikaciją.
1972–1977 m. Lietuvos Lenino Komunistinės Jaunimo Sąjungos Radviliškio rajono komiteto trečioji sekretorė besimokančio jaunimo klausimams. Nuo 1977 m. iki šiol dirba Radviliškio 5-os vidurinės mokyklos (nuo 1993 m. Radviliškio Gražinos pagrindinė mokykla) istorijos ir politologijos mokytoja,  Minaičių pagrindinės mokyklos istorijos mokytoja.
Radviliškio rajono švietimo darbuotojų profesinės sąjungos pirmininkė, Radviliškio regiono profesinių sąjungų centro pirmininkės pavaduotoja.
1989 m. Lietuvos demokratinės darbo partijos, nuo 2000 m. Lietuvos socialdemokratų partijos narė.
Vytauto Didžiojo universiteto Žemės ūkio akademijos biblioteka

Vytauto Didžiojo universiteto Žemės ūkio akademijos biblioteka – Vytauto Didžiojo universiteto bibliotekos padalinys, seniausia žemės ūkio biblioteka Lietuvoje, Kauno raj. Noreikiškėse, Studentų g. 11.

Istorija

1924 m. įkurta Žemės ūkio akademijos biblioteka Dotnuvoje, 1944 m. liepos mėn. sudeginta besitraukiančių vokiečių, 1944 m. lapkričio mėn, pradėjus veikti akademijai, atkurta ir biblioteka. 1947 m. biblioteka perkelta į Kauną, centrinius žemės ūkio akademijos rūmus Kęstučio gatvėje, 1964 m.– į Noreikiškes, Kauno raj., 1996-2011 m. – Lietuvos žemės ūkio universiteto biblioteka, 2011-2018 m. Aleksandro Stulginskio universiteto biblioteka. Nuo 2019 m. Aleksandro Stulginskio universitetui prisijungus prie Vytauto Didžiojo universiteto – Vytauto Didžiojo universiteto bibliotekos padalinys.
Pradinį fondą (5043 leidiniai) sudarė reorganizuoto Dotnuvos žemės ūkio technikumo biblioteka. 1939 m. turėjo – 30 000 tomų žemės ūkio, gamtos mokslų, grož. ir inform. literatūros lietuvių, vokiečių, rusų, lenkų, prancūzų, anglų ir kt. kalbomis. 1945 m. fondus papildė Žemės ūkio ministerijos ir Žemės ūkio rūmų bibliotekų dokumentai, Lietuvos ir Rusijos aukštųjų mokyklų leidiniai. 1946–1951 m. bibliotekos daugiau kaip 5000 leidinių, išleistų 1918–1940 m. Lietuvoje ir užsienyje, paimta į specialiuosius fondus arba sunaikinta. Atkūrus nepriklausomybę bibliotekai leidinių padovanojo užsienio lietuviai, mokslo ir mokymo įstaigų bibliotekos. Nuo 2002 m. Lietuvos mokslinių bibliotekų asociacijos, nuo 1998 m. – Pasaulinio žemės ūkio bibliotekų tinklo (Agricultural Libraries Network, AGLINET) narė.

Fondai

Fondus sudaro 519 715 egz. (157 513 pavadinimų), iš jų – 500 050 knygų ir serialinių leidinių, 11 920 rankraščių, 27 garso ir vaizdo, 50 elektronikos, 7170 kt. dokumentų (2007 m.). Biblioteka kaupia ir saugo knygas, periodinius leidinius, norminius dokumentus (standartai, higienos, statybų normos), veikalus apie žemės ūkį, agronomiją, ekonomiką, energetiką, inžineriją, kaimo plėtrą ir sociologiją, miškų, namų, vandens ūkį (žemės ūkio ir technikos leidiniai sudaro 60 % fondų). Veikia 5 skaityklos.
2002 m. bibliotekos patalpose įkurta T. Ivanausko biblioteka – muziejus (1159 egz. ir 991 pavadinimo knyga), joje saugomos T. Ivanausko knygos ir rankraščiai, ornitologijos srities knygų rinkinys (T. Ivanausko 19 knygų ir kt. autorių – 227), XIX a. – XX a. pab. išleistų vertingų ir retų knygų kolekcija, autentiški baldai, paveikslai, suvenyrai, nuotraukos ir kita.
Teodoras Frederikas Tiškevičius Logoiskis

Biografija

Kilęs iš Lietuvos didikų Tiškevičių giminės Logoisko šakos. Tėvas Jurgis Tiškevičius Logoiskis. Motina Hana Kotovič. Broliai Martynas Tiškevičius Logoiskis, Petras Tiškevičius Logoiskis, Jonas Eustachijus Tiškevičius Logoiskis, Aleksandras Tiškevičius Logoiskis, Jurgis Tiškevičius Logoiskis